als_Latn dik_Latn fuv_Latn
Thiago Motta
Thiago Motta (lindur më 28 Gusht 1982 në São Bernardo do Campo, São Paulo) është një futbollistë brazilian që aktualisht luan në Ligue 1 me skuadrën e Paris Saint-Germain dhe me kombëtaren italiane.
Shumicën e karrierës, Motta e ka shpenzuar te FC Barcelona. Ai njihet për aftësinë e tij për të shënuar Gol dhe ka aftësi të mira në pasim [1]. Thiago Motta në total ka fituar 12 tituj në karrierën e tij me skuadra.
Thiago Motta ka nënshtetësi Italiane, dhe ka që nga viti 2011 që luan me kombëtaren italiane [2]. Thiago Motta ka luajtur me Italinë dhe në UEFA Euro 2012 duke ndihmoi skuadrën e tij që të shkonte deri në finale.
Përmbajtja
Karriera[redakto | redakto tekstin burimor]
Barcelona[redakto | redakto tekstin burimor]
Thiago Motta lindi në São Bernardo do Campo të Brazilit, dhe firmosi me Barcelonën në vitin 1999, kur Motta ishte vetëm 17 vjeç. Thiago Motta u vendos në skuadrën e parë të Barcelonës në vitin 2001, dhe bëri debutimin e tij më 3 Tetor kundër RCD Mallorca, ku Barcelona fitoi në Camp Nou me rezultatin 3-0.
Në sezonin 2001-02 në UEFA Champions League, Motta luajti 7 Ndeshje dhe ndihmoi skuadrën e tij që të shkonte deri në gjysmë-finale. Në sezonin 2002-03 në La Liga, Motta luajti 21 Ndeshje dhe shënoi 3 Gola, dhe Barcelona e përfundoi kampionatin në vendin e gjashtë, dhe gjithashtu Motta luajti në një pjesë të rëndësishme të sezonit në UEFA Cup, ku Barcelona u eleminua nga Celtic me rezultatin e përgjithshëm 1-0. Thiago Motta mori karton të kuq gjatë pjesës së parë, pasi pati një grindje në tynelin e stadiumit pasi mbaroi pjesa e parë me portierin Robert Douglas i cili mori gjithashtu karton të kuq [3].
Thiago Motta u ndoq nga disa dëmtime të shumta, veçanërisht nga një dëmtim që pësoi më 11 Shtator 2004 kundër Sevilla FC, e cila e mbajti Mottan 7 muaj jasht fushave të lojës, gjatë kohës së tij me Barcelonën [4]. Thiago Motta bëri rikthimin e tij në fushat e lojës më 17 Prill 2005, në fitoren 2-0 të Barcelonës kundër Getafe CF në Camp Nou, ku ai hyri në fushën e lojës, dhe u duartrokit si kampion.
Atlético Madrid[redakto | redakto tekstin burimor]
Në Gusht të vitit 2007, Thiago Motta firmosi një kontratë 1 vjeçare me Atlético Madrid, si një transferim i lirë. Sërisht, dëmtimet nuk e lanë Mottan që të shfaqte formën e tij më të mirë. Në një ndeshje të Copa del Rey ndërmjet Atlético Madrid dhe Valencia CF, Thiago Motta u dëmua në minutën e 25 , dhe Los Colchoneros humbën me rezultatin 1-0.
Për shkak të demtimit të Raúl García dhe shitjes së Maniche në Janar të vitit 2008, shanset e Thiago Mottas për një vend në formacion e parë u rritën. Megjithatë, në Mars, Thiago Motta u dëmtua sërisht dhe nuk luajti më asnjë Ndeshje deri në fund të sezonit, për shkak se Motta u dërgua në Shtetet e Bashkuara të Amerikës për tu kuruar [5]. Në fund të sezonit, pasi u la i lirë nga skuadra e Atlético Madrid, Motta u përpoq të transferoheshe në Premier League tek Portsmouth, por nuk arriti dot të transferoheshe [6].
Genoa[redakto | redakto tekstin burimor]
Në Shtator të vitit 2008, Thiago Motta u transferua tek Genoa C.F.C. si një transferim i lirë, dhe kaloi vizitat mjekësore [7]. Gjatë sezonit të parë me Genoan, Motta u konsiderua si një pjesë e rëndësishme e skuadrës, dhe ishe një nga lojtarët e formacionit, nën urdhërat e trajnerit Gian Piero Gasperini.
Më 11 Prill 2009, Thiago Motta shënoi 2 Gola (1 nga Golat në fundin e pjesë së parë), në fitoren e Genoas 3-2 në shtëpi kundër Juventus FC [8]. Thiago Motta e përfundoi sezonin me 6 Gola të shënuar, dhe Genoa u kualfikua për në UEFA Europa League.
Inter[redakto | redakto tekstin burimor]
Më 20 Maj 2009, gazeta italiane sportive La Gazzetta dello Sport konfirmoi që Thiago Motta, sëbashku me shokun e tij të skuadrës Diego Milito, ishin transferuar nga Genoa te Inter, për 28 Milion € (Milito) + 10.2 Milion € (Motta) [9]. Përveç parave, Genoa mori edhe 5 lojtar të Interit: Robert Acquafresca, Francesco Bolzoni, Leonardo Bonucci, Ivan Fatic dhe Riccardo Meggiorini [10] [11].
Thiago Motta bëri debutimin e tij të parë zyrtarë për Interin në Serie A në barazimin e Interit 1-1 kundër A.S. Bari. Golin e parë, Motta e shënoi javën tjetër kundër rivalëve historik të AC Milan, në fitoren 4-0 të Interit. Goli erdhi në pjesën e parë pas një Assisti perfekt të Diego Militos [12]. Më 3 Prill 2010, Thiago Motta shënoi 2 Gola në fitoren 3-0 të Interit kundër Bolognas në San Siro [13].
Thiago Motta gjithashtu luajti edhe 8 Ndeshje në UEFA Champions League ku Inter fitoi fitoi kundër FC Bayern Munich. Motta mori një karton të kuq në pjesën e parë, pas simulimit të Sergio Busquets [14] [15]. Motta nuk luajti në finale ku Inter fitoi me rezultatin 2-0 kundër FC Bayern Munich me 2 Gola të Diego Militos. Motta e fitoi për herë të dytë këtë trofe, pasi një herë e fitoi me Barcelonën në sezonin 2005-2006.
Më 23 Tetor 2011, nga një korne e ekzekutuar nga Wesley Sneijder, Motta shënoi një Gol fantastik me kok, duke i dhënë fitoren Interit 1-0 kundër Chievo Veronas, nga kjo fitore, Inter mori fitoren e parë në San Siro për sezonin 2011-2012 [16].
Në total, Thiago Motta luajti 83 Ndeshje zyrtare me Interin duke shënuar edhe 12 Gola. Thiago Motta me Interin fitoi: 1 Serie A, 2 Kupa Italie, 1 SuperKupë Italie, 1 UEFA Champions League dhe 1 Botëror Klubesh.
Paris Saint-Germain[redakto | redakto tekstin burimor]
Më 31 Janar 2012, tranjeri i Interit tha se ai ishte i sigurt se Thiago Motta do të ishte lojtar i Interit deri në fund të sezonit, dhe e thirri për ndeshjen kundër U.S. Città di Palermo [17] [18]. Motta firmosi me Paris Saint-Germain F.C. në Francë për 10 Milion € [19]. Pas prezantimit të tij tek PSG, Motta zbuloi se ai e ëndëronte që të luajte tek PSG si: Ronaldinho, Rai dhe Leonardo që janë bashkëkombasit e tij [20], gjithashtu Motta zbuloi se nuk ishte i lumtur tek Interi, prandaj nuk pranonte që të luante, në mënyre që drejtuesit ta shisnin [21].
Katër ditë pasi firmosi me klubin, Motta bëri debutimin e tij për PSG-në kundër Evian Thonon Gaillard F.C. në fitoren 3-1 të PSG-së, gjatë ndeshjes, Motta mori edhe një karton të verdhë [22]. Më 22 Prill 2012, Thiago Motta shënoi Golin e tij të parë në Ligue 1 për PSG-në, duke kontribuar në fitoren 6-1 të skuadrës së tij kundër FC Sochaux-Montbéliard [23].
Kombëtarja[redakto | redakto tekstin burimor]
Motta bëri debutimin e tij për Brazilin në CONCACAF Gold Cup në vitin 2003. Edhe pse luante me kombëtaren U23, në kombëtaren e parë kishte shumë konkurencë, kështu që Motta nuk njihej plotësisht nga FIFA [24].
Thiago Motta nuk arriti dot që të luante në 2004 CONMEBOL Men Pre-Olympic Tournament, për shkak të dëmtimeve, por arriti që të luante për skuadrën U23 kundër Santos FC në Nëntor të vitit 2003 [25].
Motta mori nënshtetësinë italiane në vitin 2011, dhe ju lejua nga FIFA që të luante për Italinë. Thiago Motta u thirr nga Italia për të luajtur një ndeshje miqësore kundër Gjermanisë më 9 Shkurt 2011. Motta luajti 81 minuta dhe më pas u zëvëndësua [26] [27].
Më 25 Mars 2011, Thiago Motta shënoi Golin e tij të parë me Italinë në UEFA Euro 2012 - Kualifikueset kundër Sllovenisë në fitoren 1-0 të Italisë [28]. Thiago Motta u thirr nga trajneri Cesare Prandeli për të luajtur në UEFA Euro 2012. Motta luajti në të gjitha ndeshjet, dhe ndihmoi skuadrën e tij të shkonte deri në finale, ku Italia humbi me rezultatin 0-4 kundër Spanjës [29].
Golat me Kombëtaren[redakto | redakto tekstin burimor]
- Golat dhe rezultatet me Kombëtaren e Italisë.
Trofe[redakto | redakto tekstin burimor]
- Barcelona
- UEFA Champions League: 2005-06
- La Liga: 2004-05, 2005-06
- Supercopa de España: 2005, 2006
- UEFA Super Cup: Finalist 2006
- Botërori i Klubeve: Finalist 2006
- Inter
- UEFA Champions League: 2009-10
- Serie A: 2009-10
- Kupa e Italisë: 2009-10, 2010-11
- Supercoppa Italiana: 2010, Finalist 2011
- UEFA Super Cup: Finalist 2010
- Botërori i Klubeve: 2010
- Paris Saint-Germain
- Brazil
- Italia
- Kampionati Evropian i Futbollit: Argjendi 2012
Statistikat[redakto | redakto tekstin burimor]
Redaktuar më 12 Maj 2013
Referenca[redakto | redakto tekstin burimor]
- ^ Second foot op for Motta; UEFA.com, 5 August 2005
- ^ Azzurri più vicini all' Europa grazie al signor Fogagnolo [Azzurri closer to Europe thanks to Mr. Fogagnolo] (in Italian). Corriere della Sera. 27 Mars 2011. Retrieved 12 Shkurt 2012.
- ^ Police probe Celtic scuffle; BBC Sport, 12 March 2004
- ^ Motta misfortune hits Barça; UEFA.com, 12 September 2004
- ^ Atlético lose Motta for the season. UEFA.com. 29 February 2008. Retrieved 14 February 2010.
- ^ Redknapp unsure over Motta; Football.co, 29 August 2008
- ^ Motta given a chance by Genoa. UEFA.com. 14 September 2008. Retrieved 8 February 2010.
- ^ Genoa 3–2 Juventus. ESPN Soccernet (11 prill 2009). Vizituar në 13 dhjetor 2011.
- ^ Milito e Motta all'Inter al Genoa Acquafresca [Milito and Motta to Inter, to Genoa Acquafresca] (in Italian). La Gazzetta dello Sport. 20 Maj 2009. Retrieved 24 Gusht 2009.
- ^ Motta trades Genoa for Inter. UEFA.com. 1 Korrik 2009. Retrieved 24 Gusht 2009.
- ^ Il Genoa in rima: con Pelé c' è Dembelé [Genoa rhymes: with Pelé comes Dembelé] (in Italian). La Gazzetta dello Sport. 10 Qershor 2009. Retrieved 21 Dhjetor 2010.
- ^ AC Milan 0–4 Internazionale. ESPN Soccernet (29 gusht 2009). Vizituar në 13 dhjetor 2011.
- ^ Motta double maintains Inter lead. ESPN Soccernet (3 prill 2011). Vizituar në 13 dhjetor 2011.
- ^ Matt Dickinson (29 prill 2010): Inter Milan hold off Barcelona to reach Champions League final. The Times. Vizituar në 29 prill 2010.
- ^ Giles Mole (29 prill 2010): Barcelona v Inter Milan: Thiago Motta fumes at Sergio Busquets' 'terrible behaviour'. The Daily Telegraph. Vizituar në 29 prill 2010.
- ^ Motta goal seals Inter win. ESPN Soccernet (23 tetor 2011). Vizituar në 13 dhjetor 2011.
- ^ Ranieri hopeful of Motta stay. ESPN Soccernet (30 janar 2012). Vizituar në 3 shkurt 2012.
- ^ PSG complete move for Motta. FIFA.com. 31 January 2012. Retrieved 4 May 2012.
- ^ PSG agree Motta deal. ESPN Soccernet (31 janar 2012). Vizituar në 3 shkurt 2012.
- ^ Thiago Motta: It's a dream to follow in the footsteps of Rai, Leonardo & Ronaldinho at Paris Saint-Germain. Goal.com. 2 February 2012. Retrieved 3 February 2012.
- ^ Thiago Motta: I was unhappy at Inter. Goal.com. 9 March 2012. Retrieved 4 May 2012.
- ^ Paris Saint Germain 3–1 Evian. Goal.com. 4 February 2012. Retrieved 4 May 2012.
- ^ Paris Saint-Germain 6–1 Sochaux; ESPN Soccernet, 22 April 2012
- ^ Futebol – The Foreign Legion. O Futebol. Arkivuar nga Origjinali në 27 shtator 2007. Vizituar në 20 gusht 2007.
- ^ Seleção Brasileira Restritiva (Brazilian National Restrictive Team) 2000–2003; RSSSF Brasil
- ^ Motta, Giovinco and Matri news. Among the 23 players Buffon's return. FIGC. 6 February 2011. Retrieved 7 February 2011.
- ^ Motta given green light. Sky Sports. 8 February 2011. Retrieved 8 February 2011.
- ^ Motta makes his mark for Italy in Slovenia. UEFA.com. 25 March 2011. Retrieved 26 March 2011.
- ^ Spain overpower Italy to win UEFA EURO 2012. UEFA.com. 1 July 2012. Retrieved 2 July 2012.
- ^ Includes other competitive competitions, such as the Supercoppa Italiana, UEFA Super Cup, Botërori i Klubeve.
Lidhje të jashtme[redakto | redakto tekstin burimor]
- Genoa profile
- Stats at Liga de Fútbol Profesional (Spanjisht)
- BDFutbol profile
- Stats at Tutto Calciatori
- Lindje 1982
- Futbollistë
- Futbollistë brazilianë
- Futbollistë italianë
- Futbollistë në kombëtaren braziliane
- Futbollistë në kombëtaren italiane
- Futbollistë në FC Barcelona B
- Futbollistë në FC Barcelona
- Futbollistë në Genoa C.F.C.
- Futbollistë në F.C. Internazionale Milano
- Futbollistë në Paris Saint-Germain F.C.
- Futbollistë në La Liga
- Futbollistë në Serie A
- Futbollistë në Ligue 1
- UEFA Euro 2012 – Futbollistë
- 2014 FIFA Kupa e Botës – Futbollistë
- Lojtarë fitues të UEFA Ligës së Kampioneve
fuv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ast_Latn hau_Latn oci_Latn glg_Latn fao_Latn als_Latn epo_Latn hau_Latn lij_Latn als_Latn scn_Latn fao_Latn als_Latn ltz_Latn sot_Latn srd_Latn als_Latn als_Latn als_Latn als_Latn eng_Latn vec_Latn eng_Latn zsm_Latn eng_Latn eng_Latn eng_Latn als_Latn lmo_Latn eng_Latn lmo_Latn als_Latn als_Latn eng_Latn eng_Latn als_Latn als_Latn eng_Latn als_Latn eng_Latn eng_Latn eng_Latn ind_Latn als_Latn eng_Latn eng_Latn eng_Latn eng_Latn eng_Latn eng_Latn als_Latn eng_Latn glg_Latn eng_Latn vec_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn srd_Latn ltz_Latn als_Latn als_Latn als_Latn als_Latn als_Latn als_Latn